Il-President Juncker, fl-okkażjoni tad-Diskors dwar l-Istat tal-Unjoni 2017 tal-lum, ħabbar Kodiċi ta' Kondotta ġdid għall-Membri tal-Kummissjoni. Il-President Juncker, fl-okkażjoni tad-Diskors dwar l-Istat tal-Unjoni 2017 tal-lum, ħabbar Kodiċi ta' Kondotta ġdid għall-Membri tal-Kummissjoni. Ir-regoli mmodernizzati jistabbilixxu standards ġodda għal regoli etiċi fl-Ewropa. It-tħabbira tal-lum tkompli mal-ispinta tal-President Juncker għal aktar trasparenza sa mill-bidu tal-mandat tiegħu u l-proposta riċenti tiegħu biex il-perjodu ta' “preklużjoni” jkun estiż minn 18-il xahar, kif jinsab bħalissa, għal sentejn għal eks Kummissarji u għal tliet snin għall-President tal-Kummissjoni. L-immodernizzar propost illum jimxi pass aktar 'il quddiem billi jistabbilixxi regoli aktar ċari u standards tal-etika ogħla filwaqt li jintroduċi aktar trasparenza f'għadd ta' oqsma. Se joħloq ukoll Kumitat Indipendenti tal-Etika li se jieħu post il-Kumitat tal-Etika Ad hoc attwali, biex jirrinforza l-istatus tiegħu, isaħħaħ l-iskrutinju u jipprovdi konsulenza rigward l-istandards etiċi. Il-Kodiċi ta' Kondotta l-ġdid għall-Membri tal-Kummissjoni jinkludi, b'mod partikolari, it-titjib li ġej: Il-proposta tal-President Juncker f'Novembru li l-Kummissarji jingħataw il-permess li jkunu kandidati fl-elezzjonijiet għall-Parlament Ewropew mingħajr ma jkollhom għalfejn jieħdu xi liv ta' assenza hija wkoll parti mir-regoli l-ġodda. Il-Passi li Jmiss: Bħalissa, il-President Juncker qiegħed jikkonsulta lill-Parlament Ewropew, abbażi tal-Ftehim Qafas bejn il-Parlament Ewropew u l-Kummissjoni. Il-Kodiċi ta' Kondotta propost se jidħol fis-seħħ fl-1 ta' Frar 2018. Dan se jkun imbagħad applikabbli għall-Membri attwali kollha tal-Kummissjoni Juncker. Fi spirtu ta' trasparenza u obbligu ta' rendikont, il-Kummissjoni se tippubblika rapporti annwali dwar l-applikazzjoni tal-Kodiċi. Għal Aktar Informazzjoni: - Il-Kodiċi ta' Kondotta għall-Kummissarji tal-2017 - It-test tal-Artikolu 245 - Il-Kodiċi ta' Kondotta għall-Kummissarji tal-2011 - Ħolqa għall-istqarrija għall-istampa dwar l-ittra tal-President Juncker lill-President Schulz dwar kemm il-perjodu ta' preklużjoni kif ukoll il-kampanji elettorali tal-PE